Document ID: 32006D0127

KOMISJONI OTSUS,
2. veebruar 2006,
põllumajandusstatistika täiustamise 2006. aasta teostuskava heakskiitmise kohta
(teatavaks tehtud numbri K(2005) 6068 all)
(2006/127/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 25. juuni 1996. aasta otsust 96/411/EÜ ühenduse põllumajandusstatistika täiustamise kohta, (1) eriti selle artikli 4 lõiget 1 ja artikli 6 lõiget 2,
ning arvestades järgmist:
(1)
Vastavalt otsusele 96/411/EÜ kehtestab komisjon igal aastal põllumajandusstatistika teostuskava.
(2)
Vastavalt otsusele 96/411/EÜ osaleb komisjon kulutustes, mida liikmesriigid on teinud riiklike põllumajandusstatistika süsteemide kohandamiseks, või kulutustes, mis on vajalikud teostuskavas sisalduvate uute või kasvavate vajadustega seotud ettevalmistustööks.
(3)
Ühenduse asjakohase poliitika rakendamiseks on oluline täiustada ja arendada maaelu arengu statistikat. See on iga-aastase tegevuskava põhiülesanne.
(4)
Põllumajandusstatistika süsteemi tuleb tugevdada ja jätkata tööd, mida toetati varasemate tegevuskavade kaudu põllumajandusettevõtete registrite ja väiketalude valdkonnas.
(5)
Käesoleva otsusega ettenähtud meetmed on kooskõlas alalise põllumajandusstatistika komitee arvamusega,
ON VASTU VÕTNUD KÄESOLEVA OTSUSE:
Artikkel 1
Lisas esitatud 2006. aasta põllumajandusstatistika täiustamise teostuskava (TAPAS 2006) kiidetakse heaks.
Artikkel 2
Käesolev otsus on adresseeritud liikmesriikidele.
Brüssel, 2. veebruar 2006

Labels: 19
6